***Buffy the Vampire Slayer*** er en amerikansk komedie-skrekkfilm fra 1992, regissert av Fran Rubel Kuzui etter et filmmanuskript av Joss Whedon. I de sentrale rollene er Kristy Swanson, Donald Sutherland, Paul Reubens, Rutger Hauer, Luke Perry, Hilary Swank og David Arquette. Filmen hadde premiere 31. juli 1992.

Fjernsynsserien *Buffy, vampyrenes skrekk*, basert på filmen, ble sendt på amerikansk fjernsyn i perioden 1997–2003. Serien ble skrevet, produsert og enkelte episoder regissert av Joss Whedon. Serien *Angel*, som følger en av rollefigurene i Buffy-serien, ble sendt i perioden 1999–2004.

Handling
--------

Buffy Summers er student ved Hemery High School i Los Angeles. Hennes dager brukes stort sett ved nærmeste kjøpesenter, eller tilbringe tid sammen med sine rike, snobbete venner og kjæresten hennes, Jeffrey. På skolen en dag, blir hun kontaktet av en mann som kaller seg Merrick (spilt av Donald Sutherland) som forteller at hun er "The Slayer" eller den utvalgte til å drepe vampyrer. Merrick er en "Watcher" hvis plikt er å veilede og trene Buffy. Hun avviser påstandene hans, men blir overbevist om at han har rett når han er i stand til å beskrive en tilbakevendende drøm hun har i detalj. I tillegg begynner Buffy å vise uhyggelige evner som ikke var kjent for henne tidligere, inkludert økt smidighet og utholdenhet.

Buffy havner i konflikt med Lothos, en vampyr og hans medhjelper Amilyn. To unge menn, Oliver Pike og Benny blir angrepet av Amilyn. Benny blir en vampyr, men Pike blir reddet av Merrick. Som vampyr ønsker Benny at Pike også skal bli vampyr. Amilyn bortfører også Cassandra, en tøff jente fra Buffys klasse, som offer til Lothos. Når kroppen hennes blir funnet, spres nyhetene gjennom Los Angeles, men drapet hennes blir møtt med likegyldighet fra Buffy og hennes venninner. Merrick dør av skader etter en konfrontasjon med Lothos. Rett før Merrick dør, forteller han at Buffy burde gjøre ting på hennes egen måte.

Roller
------

* Kristy Swanson – Buffy Summers
* Luke Perry – Oliver Pike
* Rutger Hauer – Lothos
* Donald Sutherland – Merrick Jamison-Smythe
* Paul Reubens – Amilyn/Lefty
* Hilary Swank – Kimberly Hannah
* David Arquette – Benny Jacks
* Stephen Root – Gary Murray
* Paris Vaughan – Nicole «Nicki»
* Natasha Gregson Wagner – Cassandra
* Tom Jane – Zeph
* Candy Clark – Buffys mor
* Randall Batinkoff – Jeffrey Kramer
* Sasha Jenson – Grueller
* Ben Affleck (*ukreditert*) – basketballspiller nummer 10
* Ricki Lake (*ukreditert*) – Charlotte
* Seth Green (*ukreditert*) – vampyr
* Alexis Arquette – vampyr-DJ

Referanser
----------

1. ↑  «Remembering the 'Buffy the Vampire Slayer' Movie and Joss Whedon's First Superhero» **(engelsk)**. Yahoo!. 5. mai 2015. Besøkt 8. februar 2019.
2. 1 2  «Buffy the Vampire Slayer (1992)» **(engelsk)**. Box Office Mojo. Besøkt 8. februar 2019.

Eksterne lenker
---------------

* (en) *Buffy the Vampire Slayer* på Internet Movie Database Rediger på Wikidata

* (no) *Buffy the Vampire Slayer* hos Filmfront Rediger på Wikidata

* (sv) *Buffy the Vampire Slayer* i Svensk Filmdatabas Rediger på Wikidata

* (en) *Buffy the Vampire Slayer* på AllMovie Rediger på Wikidata

* (fr) *Buffy the Vampire Slayer* på Allociné Rediger på Wikidata

* (nl) *Buffy the Vampire Slayer* på MovieMeter Rediger på Wikidata

* (en) *Buffy the Vampire Slayer* på Turner Classic Movies Rediger på Wikidata

* (en) *Buffy the Vampire Slayer* på American Film Institute Rediger på Wikidata

* (en) *Buffy the Vampire Slayer* på Rotten Tomatoes Rediger på Wikidata

* (en) *Buffy the Vampire Slayer* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |